### 9.     Beslutning om at igangsætte planlægning for dagligvarebutik i [adresse], [adresse] 10

**Åbent**

Sagsnr.: 326-2021-20942       J.nr.: 01.02.05           Dokumentnr.:
326-2021-145657

**Sagstype**

Beslutning.

**Resume og sagens baggrund**

En projektudvikler anmoder
Kalundborg Kommune om at igangsætte planlægning, der giver grundlag for at etablere
en dagligvarebutik på ejendommen [adresse] 10, Brian Eriksen. Byggeriet forudsætter,
at der udarbejdes en lokalplan. Sagen lægger op til udvalgets stillingtagen
til, om planprocessen skal sættes i gang.

**Indstillinger**

Chefen
for Plan, Byg og Miljø indstiller, at der udarbejdes forslag til lokalplan for
dagligvarebutik på en del af ejendommen [adresse] 10, Brian Eriksen.

**Behandling**

Teknik- og Miljøudvalget.

**Sagsfremstilling**

Projektudvikler Salling Group
ønsker mulighed for at opføre en dagligvarebutik på op til 1.200 m2 på
en del af ejendommen matr.nr. 8 l,
Løve by, [adresse], på [adresse] 10, Brian Eriksen. Projektområdet udgør ca. 4.585 m2
og ligger i den nordligste del af Løve, umiddelbart inden for
landsbyafgrænsningen med anvendelse til blandet bolig og erhverv, jf.
rammeområde H3.BL03 (se oversigtskort bilag 1). Butikken tager afsæt i Nettos
butikskoncept (se visualiseringer i bilag 3). Ejendommen ligger i landzone og
forbliver i landzone.

*Afsæt i kommeplanen*

I henhold til kommuneplanens
retningslinjer er der tale om en enkeltstående butik til lokalområdets
forsyning, hvor der kan etableres nye dagligvarebutikker med en butiksstørrelse
på op til 1200 m2. Rammeområde og -bestemmelser er vist på bilag 2.

Projektudvikler har redegjort for,
at der leves op til forudsætningerne for butikker til lokalområdets forsyning.
Således er afstanden mere end 500 m til nærmeste butik (Høng) og der vurderes
at være et tilstrækkeligt lokalt opland til butikken. Ansøgning er vedhæftet som
bilag 3.

*Om projektet*

Projektudvikler beskriver i
hovedtræk det påtænkte projekt:

·
Butikken disponeres med facade vendt ud mod krydset [adresse]
og [adresse], med parkeringspladser og vejtilslutning fra [adresse].

·
Erna Larsen vil være max 1200 m2

·
Parkeringsområdet anlægges med 60 p-pladser og der disponeres med
cykelparkering.

·
Butikken vil være indpasset uden væsentlige gener for
omkringliggende boliger.

Projektudvikler oplyser på
baggrund af trafiknotat udarbejdet af MOE, jf. bilag 3, at etablering af
dagligvarebutikken ikke vil forværre trafikafvikling eller trafiksikkerhed i krydset
mellem [adresse] og [adresse]. Eftersom projektudvikler vil etablere
vejtilslutning fra [adresse], vurderer administrationen at vejadgang til
dagligvarebutikken placeres så langt mod nord øst, mod nabomatrikel 9a som
muligt, så trafikken kan afvikles på betryggende vis. Eftersom Vejdirektoratet
er vejmyndighed på [adresse], skal de give samtykke for butikkens adgang,
da vejtilslutningen på [adresse] placeres mindre end 100 meter fra Høng
Landevej.

*Lokalplan*

Ejendommen er omfattet af
Lokalplan nr. 58 gældende for landsbyen Løve (2001). Den ønskede fremtidige
anvendelse har imidlertid et omfang og en karakter, som administrationen
vurderer, er lokalplanpligtig, og ikke kan rummes inden for den eksisterende
lokalplan. Derfor forudsætter det, at der udarbejdes en ny lokalplan for
dagligvarebutikken.

*Administrationen anbefaler*

Ejendommen ligger i udkanten af
landsbyafgrænsningen og i tilknytning til [adresse] og butikken bliver
derfor meget synlig fra den nordlige indgang til Brian Eriksen. De tilstødende huse på
begge sider af [adresse] er fortrinsvis erhvervsmål, og butiksbygningen vil
derfor ikke være til gene i den nordlige del af Brian Eriksen. Umiddelbart øst for
ejendommen på [adresse] samt vest på modsatte side af [adresse] ligger beboelse.

Administrationen vurderer, at
facade, parkeringsplads samt vejtilslutning kan passe ind i omgivelserne på en
fornuftig måde i den nordligste del af Brian Eriksen. Butikken vil skabe ekstra liv for
området, og vil kunne skabe en ny nordlig indgang for landsbyen.
Projektudvikler ønsker at placere butikken på den sydøstlige del af ejendommen
således at parkeringspladsen vil være synlig ud til landevejen og indgangen til
landsbyen.

Bygningen er udformet ud fra
Salling Groups designkoncept. Det er en regulær bygning med saddeltag med
delvis lukket facade, på nær indgangspartiet, hvor der er en åben glasfacade ud
mod landevejen. Kanten mellem landvejen og ejendommen foreslås, jf.
visualiseringer i bilag 3, at blive beplantet med en lav hæk. Dette vil skabe
en grøn buffer mod krydset til landevejen og [adresse]. Beplantningen bør desuden
anlægges, så fodgængere og cyklister kan opnå let adgang fra landevejen.

Huset opføres i en mørk teglsten
med tydeligt indgangsparti i glas. Saddeltaget er forholdsvis lavt.

Samlet set anbefaler
administrationen, at der udarbejdes forslag til lokalplan inden for
kommuneplanens retningslinjer og gældende rammebestemmelse. Derfor er det
administrationens anbefaling, at projektudviklers anmodning om ny
dagligvarebutik i [adresse] imødekommes. Det skal bemærkes, at etablering af
vejslutning fra [adresse] fordrer at Vejdirektoratet godkender
projektudviklers forslag.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort over kommuneplanramme, [adresse] 10 | 326-2021-148216 |
| Bilag 2 - Kommuneplan, rammeområde H3.BL03 | 326-2021-148218 |
| Bilag 3 - Principansøgning | 326-2021-150410 |